open-index/open-wikipedia-markdown huggingface dataset:
PB Skhosana

**Philemon Buti Skhosana** (13 kuVelabahlinze 1954), mtloli oqakathekileko wemitlolo yesindebele waziwa ngomdlalo yakhe i*"Larhwalala Nobani"*. Wathoma ukufunda isikolo ngomnyaka ka-1964 esikolweni sebanga eliphasi iMeerlus eseduze neMayini i-Blesbok eseduze neMiddleburg waqudelela  iimfundo zakhe zetjhumi eMayitjha High School eWaterval esabelweni saKwaNdebele ngomnyaka ka-1976.

Wabandulwa njengothitjhere e-Botshabelo Training Institution, ngethlagwini ye-Middelburg. ngemva kokuphetha iimfundo zakhe ze-Primary teachers Certificate ngomnyaka ka 1978. Wafundisa eBuhlebethu High School eSiyabuswa kwaNdebele kufikela ngomnyaka ka1984 lapho akhutjhulwa khona njengesiphathiswa sezamasiko emnyangweni wezeFundo namaSiko kuRhulumende walokha wakwaNdebele. UNom Skhosana waba nerhuluphelo  lokuzibandakanya ekuthuthukisweni kwelimi lesiNdebele ukusukela ngomyaka ka 1986 ngemva kwalapho waba lilungu leBhodi yeLimi lesiNdebele seSewula. Umsebenzi wakhe wokuthoma wakhutjhwa ngo 1991, ekuyintolwana yesihloko esithi Isigiyani. 

Ukufikela namhlanje uNom Skhosana sele atlole iincwadi ezimihlobohlobo zesiNdebele ezidlula kutjhumi nesithabdathu.bekamfundisi omkhulu emNyangweni wamaLimi wenDabuko eYunivesithi yePitori, ukusukela ngomyaka ka 1997, uphumelele ukuthuthukisa imatheriyali yelimi lesiNdebele kiwo woke amazinga weemfundo zeyunivesithi.

## Isithasiselo
PanSALB

**I-Pan South African Language Board (PanSALB)** liziko leSewula Afrika elasungulwa bona lithuthukise ubuliminengi nawo woke amalimi asemthethweni weSewula Afrika, begodu nokobana livikele amalungelo wamalimi la woke. Ibhodi le yasungulwa ngaphasi komThetho wama-59 ngomnyaka we-1995 yiPalamende yeSewula Afrika.

## Eminye Imisebenzi ye-PanSALB
Ngaphezu kwamalimi ali-12 asemthethweni weSewula Afrika i-PanSALB iqalelele godu nekuthuthukiseni amalimi afaka hlangana i-Khoe ne-San.

Ihlelo le-PanSALB lifaka hlangana: amaKomiti weemFunda wamaLimi, amaKomiti wesiTjhaba wamaLimi namaYunithi wamaHlelo wokuTlolwa kweenHlathululi maGama.
Patrice Lumumba

**UPatrice Lumumba** wayengusopolitiki waseCongo kanye nomholi wenkululeko owasebenza njengondunankulu wokuqala weDemocratic Republic of the Congo (ngaleso sikhathi eyayaziwa ngokuthi yiRiphabhulikhi yaseCongo) kusukela ngoJuni kuze kube uSepthemba 1960, kulandela ukhetho lwangoMeyi 1960.
Kwekwezi fm

**Ikwekwezi Fm** mrhatjho orhasha ngelimi leSindebele owaziwa ilizwe jikelele. Phambilini beyaziwa nge Radio Ndebele ,yasungulwa ngomhlaka (1April 1983)

**<big>Isizinda</big>**

umrhatjho wathoma ukunzinza kwa SABC(Northern Transvaal Region), e Minaar street epitori. Yafuduka yaya e Weavid Park nayo ese Pitori , Yafuduka godu yanzinza e Auckland Pack e Johannesburg kukulapho isanzinze khona namhlanjesi.
Portal:Amaholideyi

**Amaholideyi** malanga wokuphumala lapho abantu bangayi khona emsebenzini. Inarha enye nenye iba nesikhathi samaholideyi. Amaholideyi abantu bawasebenzisela ukuba nemindeni yabo begodu nokuzithabisa. Amholideyi ahlukile ngokwenzathu zawo ngombana amanye kuba ngewabasenzi, amanye kube ngaphathelene nekolo amanye kube ngaphathele nefundo nokhunye okunengi.
Nelson Mandela

## umlando kaNelson Mandela.

Mandela wabelethwa ngomhlaka 18 kuVelabahlinze 1918, esgodini seMvezo ngendaweni ebizwa ngokuthi yiMtata, eEastern Cape. Wanikelwa igama likaRolihlahla, igama lesiXhosa elitjho ukuthi "troublemaker" kwathi emnyakeni elandelako wathoma ukwaziwa ngesithakazelo sakhe, uMadiba. Ukhokhomkhulu wakhe wehlangothini lika yise, uNgubengcuka wayemdosiphambili wesizwe siThembu eTranskeian kwiphrovinsi yeEastern Cape. Omunye wamadodana kaNgubengcuka, ibizo lakhe ekungu Mandela, umkhulu kaNelson, ekunguye ebamthiyelela ngaye. Ngebanga lokobana uMandela wayebelethwa ngendlini yomfazi obuya esitjhabeni seIxhiba, kwenza bona angarhoni ukuba yikosana elandelako.

Ubaba kanelson Mandela, uGadla Henry Mphakanyiswa Mandela, wayeyikosana, wabekwaesihlalweni ngomyaka ka1915, ngemva kokuthi umkhandlo wakhe wakhe uthweswe ngomlandu wokukhwabanisa, uthweswa mkhandlu wabantu abamhlophe. Ngo1926, uGadla waqotjhwa emsebenzini ngonobangela wokukhwabanisa, kodwana uNelson bamtjela ukuthi uyise bamqothele ukujamela amalungelo nobulungiswa emkhandlwini. UGadla wayenesithembu, abafazi abane, amadodana amane kanye namadodakazi alithoba, ebebahlala endaweni ezihlukileko. Unina kaNelson wayemfazi wesithathu, uNosekeni Fanny, indodakazi kaNkedama wendlu yangesidleni, ilunga lesitjhaba samaMpemvu.

### Irherho lemithombo.
Amasonto

**Amasonto**  kuyindawa lapho abantu abasondako bahlangana khona ukukhuleka kuzimu ebamkhonzako. Kuyindawo lapho amakholwa  akhuthazana khona bekatjhumayele ngoZimu ngokuvula imitlolo ethileko ekhuluma ngoZimu. Emasontweni kuyavunywa, kunikelwe ngemali, begodu kuthandazwe. Amasonto  athathwa njengendawo ezicwengileko lapho umuntu angeze enzela khona izinto ezimbi. kiyindawo ezihloniphekileko.Abantu labo kufuze bae nekolo efana Kuyindawo lapho abantu bahlangana khona balotjhe uZimu, bafunde ngaye begodu bakhe ubudlelwane nabanye abantu. Amasonto adosela bantu ekukhuliseni ipilo yabo yomoya nokuthi basekela amalunga walo lokha nakatlhoga isekelo. ESewula Afrika kunemihlobo eminengi yamasonto.

### Imihlobo yamamsonto

#### Amasonto lamakhatholiki

Ngelinye lamasonto amakhulu eSewula Afrika ngombana liyingcenye yamakhatholiki ephasini loke. Kulisonto elidoswa phambili mfundisi obizwa bona ngo-*Pope* okunguye odoswa phambili woke umuntu osonta kileli sonto. Abantu besonto leli bakholelwa ebuthathwini buka Zimu (UZimi, uJesu kreste noMoya Ocwengileko). Bathandaza KuZimu, kuMntazana ongakathintwa besana u-Mary. Esondweni lamakhatholiki  ngaphasi ko-Pope kunabo bhitjhobhi, abaphristi Kanye nabadikhoni.

#### amasonto Wabavangeli
Amasonto akhuthaza igunya le bhayibhili nokuqakatheka kokuphenduka komuntu ngamunye, nokukhamba utjhumayela ivangeli ngoZimu, bakhamba emphakathini bafundisa abantu ngethando lakaZimu. Emasondweni la bakholwa bonyana ukusindiswa komuntu kukuJesu khreste kuphela. Lokha nabahlangeneko bazokusonta bavuma iingoma begodu babethe  nezinto zokunandisa umvumo wabo ezifana namagatara.  

#### amasonto we-Afrika Azijameleko

Mhlobo wamasonto ase-Afrika ngombana azithomele ngokwayo akhange athathe indlela yesiNgisi kolotjha uZimu. Wona ahlanganisa amasiko wama- Afrika nezinto nofana neendlela zobukhrestu. Amosonto la wavela njengokuthi kube nesifiso sokobana kube nekolo yokukhresdte edoswa phambili ma-Afrika. Amosonto akhethuza ukwenziswa kwamasiko wabantu abanzima, nokukholwa  kuJesu khreste uhlala e-Afrika.

#### amasonto we- charismatic
Masonto akhuthaza ukusebenza kweemphiwo eziza noMoya ocwengileko.  Banendlela yabo yokuthandaza kuZImu ngokuthi bathandaze ngeenlimi. Bakholwa ukuthi umuntu kufanele abhabhadiswa ngokoMoya ocwengileko nokuthi lokho kuyinto ehlukileko nokusindwa. Okhunye kukuthi bakholwa bonyana umthandazo uyaphilisa emzimbeni, Kanye nemmoyeni. Bathi ukuphorofida kuyisiphiwo esivela kuZimu esenzelwa ukukhomba amakholwa indlela.
SADiLaR

I-*[https://sadilar.org/en/ South African Centre for Digital Language Resources]* (SADiLaR) liziko elisekelwe ngeemali yi-*[https://www.dst.gov.za Department of Science and Innovation]* (DSI). Izikweli lisungula, lenze belinakekele amathulusi wedijithali, lisekele nerhubhululo esekelwa mahlelo womtjhiningqondo athuthukisa woke amalimi asemthethweni weSewula Afrika khulukhulu emkhakheni omutjha wedijithali yobuntu. 

## Ukusungulwa kwe-SADiLaR
I-SADiLaR yasungulwa ngomnyaka wee-2016, begodu kuliziko elinzinze e-*[https://www.nwu.ac.za North-West University]*. Umnqopho we-SADiLaR kuqinisekisa bona kuneziko elenza, elinakekele nelisabalalisa iinsetjeniswa zomtjhiningqondo ezisekela irhubhululo yedijithali ngawo woke amalimi asemthethweni weSewula Afrika. I-SADiLaR isebenza kokubili njengendawo neziko lerhubhululo yedijithali esebenziswa ma-*nodes* ambalwa afaka hlangana amayunivesithi, amanye amaziko werhubhululo kanye nama-*archives* womphakathi.

## Ama-''nodes'' we-SADiLaR
Ama-*nodes* we-SADiLaR afaka hlangana naka alandelako;

·        CSIR (HLT Research Group)

·        Inter-institutional Centre for Language Development and Assessment (ICELDA)

·        North-West University

·        University of South Africa (Department of African Languages)

## Imisebenzi eyenziwa kwa-SADiLaR
I-SADiLaR iraga amahlelo amabili:

Ihlelo ledijithali, elifaka hlangana ukwakhiwa okuhlelekileko kwemitlolo yedijithali efaneleko, ukukhuluma kanye nemithombo yeendlela ezinengi ezihlobene nawo woke amalimi asemthethweni weSewula Afrika. Ukuthuthukiswa kwamathulusi wesofthiwe wokurhubhulula amalimi wemvelo afaneleko ngenhloso yokurhubhulula nokuthuthukisa kufakwe njengengcenye yehlelo lokwenza idijithali.

Ihlelo le-Digithali yoBuntu, lenza kube lula ukwakhiwa kwamandla wokwenza irhubhululo ngokukhuthaza nokusekela ukusetjenziswa kwedatha yedijithali kanye neendlela ezitjha zokusebenza ngaphakathi komkhakha wezoBuntu newezeHlalo.

## Amareferensi
Senzo Meyiwa

**USenzo Robert Meyiwa** bekamdlali wezebholo oqeqetjhiweko, bekadlalela isiqhema esibizwa nge orlando pirates .USenzo Meyiwa bekaziwa njengo mvimbi wamagondelo kilesi siqhema.Wabelethwa ngomnyaka ka 1984 enyangeni kaTjhirhweni mhla- amalanga amatjhumi amabili nasithandathu wahlongakala ngomyaka ka 2014 enyangeni uSewula. Ukuhlongakala kwakhe kwaduma iSewula Afrika yoke ngonobangela wokobana wadutjulwa wabulawa.
Sipho Mahlangu

Sipho Mahlangu Bekayikosi yamandebele ngaphasi kwesifunda sange Siyabuswa, ngaphasi kobukhosi bakanzunza umabhoko wesithathu.
Portal:Imvelo

**Imvelo** zizinto ezingakadalwa mumuntu, zimane zivele ngokwazo ngombana ziyadingeka emhlabeni. Kuqakathekile bonyana sihloniphe imvelo. Imvelo kungaba zizinto ezifana neenhlahla kanye nezilwane. Iinthelo kanye nemirorho ziqakathekile epilweni yomuntu.

Imvelo ngiyo eyenza bona iphasi libe lihle begodu nabantu bakhone ukuhlala kuhle ephasini. Ngaphandle kwemvelo abantu bengekhe bakhona ukuphila nokuhlala kuhle ephasini. Ezinye izinto zemvelo zibonakala zingaka qakatheki kodwana zenza umsebenzi omuhle ekuphileni kwabantu. 

Imvelo ikghona ukungenisa imali enarheni, ngombana yenza bona abantu babe nendawo ezingavakatjhelwa babantu bangaphandle ngitjho ama-tourist. Abantu bangaphandle bakhona ukuzobukela imvelo ngokuya kwekareko yabo. Kungaba ziintaba, iinlwana, nokhunye kwemvelo.
Siyabuswa

ISiyabuswa kuyindawo eseSewula Afrika, esesiFundeni seMpumalanga (eSiyingini ekhabe sibizwa ngeEastern Transvaal ngesikhathi sombuso webandlululo). Ngesikhathi sombuso webandlululo, iSiyabuswa khabe kuyikomkhulu lesabelo saKwaNdebele. Indawo le ibe yikomkhulu kufikela ngesikhathi sangomnyaka we-1981 kufikela ngewe-1986, ekukulapha yajanyiselwa khona yindawo yaKwaMhlanga. Abantu abahlala eSiyabuswa ngobunengi (Inani labantu ngokuya ngeembalobalo zomnyaka wee-2011: 36 882) kubabantu abangebesitjhaba samaNdebele. Esikhathini sanje, iSiyabuswa kulikhaya leentjhaba, izizwe ezinengana tle, okubalwa hlangana isitjhaba samaNdebele nesamaPedi. 

## Zokuthutha
Indawo yeSiyabuswa inzinze pheze emakhilomitheni amatjhumi amathathu (30km) eSewula Tjingalanga yedorobha leMarble Hall. Indlela ebizwa nge R573 (evamise nokubizwa ngeMoloto Road) ekuyindlela ehlanganisa iPitori, iKwaMhlanga kunye neMarble Hall indlula khona eSiyabuswa. Godu endaweni le, Ikhona indlela ebizwa ngeR568, ethoma khona eSiyabuswa beyifike KwaMhlanga.
Sophy mahlangu

**USophy Mahlangu** owaziwa ngoNosinki , ungumvumi wezesikhethu begodu waziwa khulu ngezomncamo , unesiqhema aphothela naso.uHlala e kammelriver B ngehlangothini lange skolweni iHlanganani emzin omkhulu ogwaliweko .
Stich da kurnakga

**UStich da Kurnakga** owaziwa ngoSibusiso Tervin wakwa Jiyana uneminyaka ematjhumi amabili nathoba, ohlala eKwaggafontein D ungumvumi wesikhethu ovuma umqulo weTrap ngelimi lesiNdebele. UStich Ugadangisa umvumo wakhe ngaphasi kwerhwebo lokugadangisa umvumo iKSinathi Music.
Themba Mnguni

**Themba G. Mnguni** (wabelethwa ngo 1965) ngumtloli odumileko wobukondlo besindebele begodu Wabelethwa ngo 1965 eDel-
mas (eNtatjaneni) ekukulapho athoma khona isikolo.

U-Themba G. Mnguni umntwana wesithathu obelethwa ngu Nomzana Jacob Mnguni nomma uKhulelaphi Selinah Mnguni (uNaMtshweni). Wakhulela esabelweni samzukwana saKwaNdebele lapho ababelethi bakhe bafudukela khona emva kokuhlonya kwesabelo saKwaNdebele eminyakeni yekupheleni yabo 1970. Wafunda eenkolweni ezimbalwa eKwaggafontein bewaswaphelisa iimfundo zebanga eliphakemeko eHluzingqondo Senior Secondary School. 

Wathoma ibizelo lakho lezemtlolo ngomnyaka ka-1993 bewakhupha imitlolo esingadzubhula hlangana nale elandelako:

# - Ibhudango Lami -Nasou Via Afrika (1997);
# - Sibuyakhona -Heinnemann Publishers (2001);
# - Ipilo Ibudisana Kodwana Iyakarisa -Juta Publishers (2005);
# - Ihloya -Van Schaik Publishers (2003);
# - Isiko LakoSobantu -Juta Publishers (2006);
# - Umlando KaSolomon Mahlangu -ZamaNguni Creative Productions (2004);
# - Biography of Solomon Mahlangu -ZamaNguni Creative Productions (2006);
# - Isipho -ZamaNguni Creative Productions (2007) (isiSwati and isiNdebele versions);
# - Ubuntu Babantu -ZamaNguni Creative Productions (2007);
# - Ubuntu -ZamaNguni Creative Productions (2009);
# - Iinkutani -ZamaNguni Creative productions (2008); and
# - Ibuthelelo Lenkutani -ZamaNguni Creative Productions (2009)

## Iinkomba
Tshegofatso AMG Teffo

**UTshegofatso Teffo** owaziwa ngoTshego AMG (*All Mighty Guitarist*) owabelethelwa eSiyabuswa, mdlali wegatara begodu abe mcophisi womvumo kaKwesta. UTshego AMG wazenzela igama ngokudlalela abavumi abadumileko eSewula Afrika. Sibala hlangana, uSjava, Mafikizolo, DJ Ganyani, Dr Malinga, Qamagwini, Winnie Mashaba, Mobi Dixion, kanye nabanye abanengi.

UTshego AMG wagadangisa i-*ulbum* yakhe yokuthoma ngomnyaka wee-2021 wayibiza ngokuthi yi-Magatara. Enye yeengoma zakhe ezakhamba phambili emrhatjhweni yi-Siyabuswa B.
Thando Mahlangu

**UThando** **Mahlangu** ungumtloli  begodu uliNdebele ozikhakhazisa begodu oziqhenya nge siNdebele sekhabo.U hlala e Mpumalanga ekhabo kuse Boekenhouthoek. Thando uyaziwa ngokukhakhazisa ngesikhabo khulu na ngembhatho lakhe nje ngombana akana mahloni nge sikhabo.Udume khulu KwaNdebele ngo kuba ngomunye waba zikhakhazisako NgesiNdebele sekhabo.

## Umlando wakhe
Uthando uthanda kumbatha isikhabo nanyana kunelothe.

### isigameko sa se midrand
u Thando Mahlangu uthi uzizwe ahlambalazekile maka tjhelwa bonyana a phume ngenthabathabeni zeentolo e Boulders Shopping Centre ngombana beka mbethe izembatho zakhe ze sikhethu . Ingabe ipatho beyi fanelekile na? Boulders Shopping Centre umaneja Jose Maponyane utjele i CRL Rights Commission ngoMsombuluko ukuthi yenze lokhu ukuvikela amalungelo wa bathengi abanye u Thando Mahlangu bekangaka mbhathi kuhle.  “Uthe maka bona ngendlela u thando ambethe ngayo,bekabonakala angaka mbathi kuhle. beku ngana mnyanya we sindu e  Midrand lokho bekuzo yelelisa bonyana kunomnyanya we sintu . isiqithi ngabantu begodu kube yinto engingaka yiboni phambilini.  Mangibona bonyana sihlala endaweni la abantu bangakaphilanga kuhle ehloko ngiyaxolisa uku sebenzisa igama leli,bengi zibuza bonyana u phile kuhle ehloko ngombana azange ngibone into efana nale, utjho njalo.Maponyane, aseduze no mmeli wakhe, uvele phambi kwe khomisini nje ngoba umlandu uqhubekela phambili nge Ndebele activist u Thando Mahlangu angavumelwa kobana angene enthabathabeni zeentolo ambethe izembatho zesintu ku ntaka.  U Maponyane uphiwe ithuba loku khuluma no ku phendula kiyo yoke insolo ezi phakamiswe ngu Mahlangu. U thome ngoku qolisa wathi i vidio yesigameko i susiweku  context.  “nge 24 ku Ntaka ngabo 12.15pm, be ka thenga ukudla kwe kwa laba asebenza nabo . ngisa jamele ukudla , ngizwe umsindo ophezulu ukusuka e kioski ukusuka ku mama,kube yinto emangazako.I thethe i ngenze nganaka yona khulu,kula ngibone khona i sokana nga bheka ngabona bonyana bonyana ngaphambili bekungaka valwa ,beka qhoke i sembatho sangaphasi esinqane esifana neengubo.  U Maponyane  uthe u bawe abalindi bendawo kobana ba bawe u  Mahlangu kobana ambathe. uthe une lungelo lonje nge center manager ukuthi a khulumise isimo lesi abalindi bendawo bathe maba buya bathi u Mahlangu uwale ukwembatha noma ukuzivala kuhle.  “ngiye khona ngakhulumisana no Mahlangu bese ngambuza kuhle kobana ngibawa a zivale kuhle ngombana lendawo le ngeye sitjhaba wala wathi yi sintu sakhe   Maponyane uthe ikulumo yakhe no Mahlangu i thethe imizuzu emithathu nama sekoni ama hlanu bese wa khamba nasele imimoya i phezulu.  U Mahlangu uphe ikulumo yakhe phambilini

I patho le beyirerhe nje ngombana beka mbethe izembatho ze sindu na?
U-Andries Pretorius

## U-Andries Pretorius

**U-Andries Wilhelmus Jacobus Pretorius** wabelethwa ngomhlaka-27 kaSinyikhaba 1798 wahlongakala ngomhlaka-23 kaVelabahlinze 1853. Bekamdosiphambili wamaBhuru embusweni we-ZAR, nembusweni weNatalia Republic, eSewula Afrika. Idorobhokazi elikhulu ebelibizwa ngePretoria esele liyiTshwane lathiyelelwa ngaye.

U-Andries Pretorius dlale indima ekulu ekubumbeni umbuso wamaBhuru we-ZAR. Nguye obekadosa phambili ekusizeni uMpande wesitjhaba samaZulu ekulweni nomnakwabo uDingane ngo-1840. Ngibo abahlula uDingane ePini yeMaqongqo namkha emlanjeni i-Blood River.

Kwakhe kwaba nokungathelelani amanzi phakathi kuka-Andries Pretorius namaNgisi, okwenza waba nyama nambana kibo. Kodwana ngokukhamba kwesikhathi wathoma ukuba netjhebiswano elihle nabo. Wadlala indima ekulu ebantwini abanzima nabamhlophe, begodu usahlonitjhwa babantu bekhabo bekube nje.

## Umlando ka-Andries Pretorius
U-Andries Jacobus Pretorius wabelethwa ngomhlaka-27 kaSinyikhaba 1798 ayindodana kaMfundisi uWessel Schulte womndeni wakwaPretorius, asizukulwane sesine sikaJohannes Pretorius. Wabelethelwa endaweni ehlanu kweGraaff-Reinet eKapa. Nanyana imininingwana yepilwakhe ingakanabi kangako, okwaziwako kukobana wakhulela eplasini lekhabo ebelibizwa bona yiDriekoppen. Iplaseli belisetlhagwini-pumalanga yeGraaff-Reinet, likude ngebanga lamakhilomitha ama-40.
UKUBA SIDISI USESE NGUMFUNDI

Abafundi abanengi bazithola basidisi basese  bafundi begodu basese neminyaka ephasi khulu kuthoma emnyakeni Eli itjhumi nantathu . Lokho ngikho okwenza abentwana abanengi balise isikolo begodu badlumbane bonyana lokho sicunto esilungileko.Balibale kobana yoke into inemiphumela yakhona,kulapho bazimotjhela khona ipilo nepumelelo yabo. Abanengi baphenduka bagcine bathatha iindakamizwa lokha abanye batjhiya abentwana babo emtholapilo, abanye bayabalahla, abanye babafaka endlini yangaseha abanye bayaba bulala qabanga nasele ukhipha umphefumulo ongana qala. 

Qabanga sele usejele ngebanga lokobana wena ulahle umtwana nofana umbulele. Be Lokho ngikho okwenza abanye abentwana bacgine bahlala endleleni, babhema iindakamizwa, bakhamba ba thathela abantu izinto zabo nje ngenkhwama, abomaliledinini nokhunye okunengi . Iqiniso kukuthi soke isikhathi lesi ba hlezi endleleni bagcina baba zinlelesi abanye babo babhubhela endleleni, abentazana bakhona baba sengozini yokuhlukunyezwa ngokomseme, abanye babo bayathathwa bayo thengisa umzimba kubuhlungu ngombana inengi labo liya bulawa, lapha ke abanye baba sidisi balahle abentwana babo lapho endleleni.    

Kuvele kutholwe kunomtwana okhulela endleleni angaziwa bonyana ngewaka bani lokhu ke ngikho okwenza bonyana kube nezinga eli phulu labantu nofana ilutjha eluhlezi elingasebenziko. Bese u zobona nanoma bamadanisa izinga leli nomtlhago khona la e narheni yekhethu. Nje ke kutholakele bonyana nasemtholapilo ubujamo buba buqwayi ngebanga lokobana uzothola abodorhodere babona isono kwaye ke baberega nzima. Ngebanga lesimo ebahlangabezana naso lesi. Yeke Nasi ngathi sisese sesikolweni sanza okufanele, begodu bazimisele emfundweni zabo banze okufanele nokuthi bazihloniphe. Begodu babe mzekelo kwabanye.  

Yeke I pilo le ibudisi godu okubudisi kulokha nawu sese sesikolweni, dlumbana nakosele  ube ngunina lomtwana usese mtwana kwa wena. Uzithole usehlazweni nje ngoba nawe ufake abazali bakho ehlazweni ipilo inzima khulu lokha nakosele uzitlhogomele khulu begodu ugcine ungasazi kobana wenze kumbi namkana kuhle na. 

Zibuze bonyana kwenzakalani kulabantwana naba khula, yini into efika emkhumbulweni wabo bathi kwenzakeleni ngabazali babo na?. Umdeni wabo ukuphi? Benzeni engaka ephasinapha?. Yini ehle ebazoyiqabanga? Ipilo inzima khulu mawulahliwe begodu ungazi bonyana uzothi mma kubani.   

**UKUBA SIDISI USESE NGUMFUNDI**
UNzunza no Manala

'''UNzunza noManala''' bebabantwana bomuntu. uManala bekangowangendlini ekulu begodu uNzunza bekungowaka mani. Nakubhubha iqhegu uMusi unguyise wabo kwaba khonaukubangwa kobukhosi. Isalukazi ngiso esabanga umbango lo. Ngombana isalukazi salalela uMusi nakatjela uManala bona ubukhosi. Satjela Nzunza bona kufanele aye phambi kukaManala bonyana ayoku that izinto zobukhosi.  uNzunza weba ubukhosi bukaManala, bewanikelwa izinto zobukhosi. UManala watho;a sele ubukhosi buthethwe. UNzunza wabaleka watjhinga tjhuba lePumalanga. bathi lokha nabamgijimisako babathola selel sebaseMasongololo. yahlangana  khona ipi Nzunza noManala.
Ubukresite

**Ubukreste** yindlela yokukholwa ulandela uKristu bonyana abe yikosi nomsindisi wepilo yakho. Abantu abamaKristu nabo bahlukile ngokuya kwamasonto wabo. Abantu abama kristu basebenzisa ibhayibhili njengomtlolo obakhuthaza nobafundisa ngoZimu.

Ama krestre asebenziswa isiphambano njengetshwayo. Isiphambano lesi sitjho ukuthethelwa kwezono ngokufa kukaJesu nokuphalaka wegazi lakhe esiphambanweni.

Amakreste nawo awodwa ayahluka ngokwawo ngombana abanye bagcoka isambatho lokha nabaya esontweni begodu abanye abasigcoki. Abanye babetha imitjhini yokuvuma lokha nabasontako begodu abanye bavuma ngama phimbo wabo kwaphela.

Imihlobo yama kreste

# Abazalwana
# Amazayoni
# Amapostoli
# Ama IPCC
Ubunzinzolwazi nesiphande saso

## Ubunzinzolwazi nesiphande saso
Ngokuya kwe-Techopedia (2024) ubunzinzolwazi bulibuthelelo lamakhasi wehlelo lethungelelwano lawo atholakala nanyana afunyaneka emphakathini begodu awela ngaphasi kwegama linye lobunzinzolwazi. Ubunzinzolwazi bungenziwa mumuntu munye, isiqema, ibubululo nanyana ihlangano bonyana kuthuthukiswe umnqopho othize (Techopedia 2024). 
 
Nanyana kunjalo, ubunzinzolwazi lobu ukuze bufinyelele umnqopho obenzelwe bonyana kufuneka bonyana bube ne-inthanedi (Website Essentials 2024). Lokhu kusitjela bonyana ngaphandle kwe-inthanedi angekhe batholakala nanyana umuntu angeze angena kibo. 
 
Iminqopho yobunzinzolwazi iyahluka. Kukhona abenza ubunzinzolwazi bonyana bakhulumisane nabanye abantu, njengama-blog, nanyana babelane ngelwazi. Abanye bona babenzele ukuthengisa umkhiqizo othize, kanti abanye babenzele ukufundisa abanye abantu. 
 
Isiphande sobunzinzolwazi sisodwa siyakhuluma. Ngendlela sitlolwe ngakho siyakutjela bonyana sisebenzisa liphi ihlelo lobulondolwazi begodi ngesomuntu nanyana umbuso na. Ezinye negama lekhamphani nanyana umuntu osenzileko ulithola esiphandeni saso. Esitjhejeni esibonelo esilandelako :
 
*1.	http:www.owaziwako.co.za*
 
Nasitjheja isiphande esingehla sifunyana i-http, leyo ejamele Hypertext Transfer Protocol Secure. Le yindlela nanyana ihlelo leli elivikelekileko lokwabelana nanyana lokuthumela ilwazi ku-inthanedi nanyana ethungelelwaneni (WIXEncyclopedia 2024). Ihlelo leli levikeleko ngilo elisitjela lokha nakwenzekako bonyana ubunzizolwazi abukavikeleki. Esikhathini esinengi uthi nawungena kubunzinzolwazi, ukhandelwe begodu kuvele ulayezo othi, ‘it is not safe or it is not secure (abukaphephi nanyana abukavikeleki)’.  Ukudlula lapho, i-Hypertext le iyakutjela bonyana ilimi lobulondolwazi elisetjenzisiweko yi-HTML. Siyazi bonyana obunye bungasebenzisa i-Python nanyana i-CSS. 
 
Amagama alandelako, i-www, ajamele World Wide Web,leyo etjho ubunzinzolwazi bephasi zombelele (Techopedia 2024). Lokhu kusitjela bonyana ubunzizolwazi lobu bamulekekile iphasi loke begodu bungafunywa nanyana ukuphi ephasi. 
 
Amagama alandelako, ongaziwako, ligama le khamphani nanyana lo muntu lo ubunzinzolwazi lobu ekungebakhe. Igama leli liyakutjela bonyana ikhamphani le ibizwa nanyana umuntu loyo ubizwani. 
 
Amagama wokugcina esiphandeni sobunzinzo lwazi, co.za, ajamele umhlobo wekhamphani kanye nenarha nanyana isiyingi (WIXEncyclopedia 2024). U-co, ujamele company (WIXEncyclopedia 2024). Usirhunyezo. U-za, ujamele South Afrika/Zuid Afrika (iSewula Afrika). Lokhu kuyasitjela bonyana le yikhamphani yangeqadi yeSewula Afrika. Nangabe kuno-org, ekugcineni, lokho kutjho bona organisation leyo etjho ihlangano ngesikhethu.   

### Isiphetho.
Isiphandle sobunzinzolwazi nobunzinzolwazi zizinto eziqakatheke khulu epilweni yanamhlanje njengoba siphila esikhathini sethekhnoloji. Senza bonyana sibabantu sisebenzisane begodu sisekelani sikude. 

### Umthombolwazi
Ukamisa

## '''Abokamisa'''

### Isingeniso
EsiNdebeleni kunamatjhada lawo asetjenziswako. Amatjhada la ahlukaniswe ngemihlobo embili leyo eyaziwa ngabokamisa nabongwaqa. Abokamisa matjhada alandelako: a, e, i, o no-u. Kodwana, ngokomtlolomazombe abokamisa bahlukaniswe ngokomhlobo embili. Imihlobo le ibizwa ukuthi bokamisa bendabuko nanyana bemvelo, nabokubelethwa nanyana bokuvela. Esihlokwaneni esilamako sizokutjheja abokamisa bendabuko nanyana bemvelo.

## '''Abokamisa bendabuko nanyana bemvelo'''.
Abomamisa bendabuko nanyana bemvelo thathu, u-a, i no-u. 

1. [a] ukamisa ophasi etjhadini labokamisa

Isibonelo: -lala [lala], halala [ɦalala}.

2. [i] ukamisa ophambili phezulu etjhadini, ophakemeko

Isibonelo: ibilibili [iƃiliƃili], ilimi [ilimi].

3. [u] ukamisa ongemuva phezulu etjhadini, ophakemeko.

Isibonelo: lokhu [lokhu],  -khulu [khulu].

Esihlokwaneni esilandelako sizokutjheja abokamisa bokuvelethwa nanyana bokuvela.

## '''Abokamisa bokubelethwa nanyana bokuvela'''
Abokamisa bokubelethwa nanyana bokuvela bokamisa amane ngokuya ngokomtlolo mazombe, bona ngilaba; e[ɛ],e[e],o[ɔ] no-o[o].  

1. e[ɛ]: ukamisa ophambili phakathi-phasi etjhadini.Utholakala nangabe ulandelwa
lilunga elinokamisa ophasi.

Isibonelo: -lele [lɛlɛ], lelesa [lɛlɛsa].

2. e[e]: ukamisa ophambili phakathi-phezulu etjhadini.Utholakala nangabe ulandelwa
lilunga elinokamisa ophezulu.

Isibonelo: -qedile [!edilɛ] abelusi [aƃelusi].

3. o[ɔ]: ukamisa osemuva phakathi-phasi etjhadini.Utholakala nangabe ulandelwa

Isibonelo: –soloko [sɔlɔkɔ] usoloza [usɔlɔza]

4. o[o]: ukamisa osemuva phakathi-phezulu etjhadini.Utholakala nangabe
ulandelwa lilunga elinokamisa ophezulu.

Isibonelo: lokhu [lokhu], ithosi [ithosi].

Abokamisa baqakatheke khulu elimi netuthukweni yesiNdebele ngombana ukuze sitlole nanyana sikhulume kufanele sisebenzise amatjhada lawo akhamba nabokamisa. Abokamisa nabahlangana nabongwaqa bakhiqhiza amatjhada lawo esiwasebenzisa ukwakha amagama. Amagama akha imitjho.
Ukubala ngesiNdebele

**Ukubala ngesiNdebele**

Ukufunda nokwazi ukubala ngelimi lesiNdebele kuqakathekile esikhathini esiphila kiso namhlanjesi. Abafundi abancani kufuze bakwazi ukubala ngelimi lesiNdebele ukwenzela bona bathuthukise ilwazi ngeenomboro nangelimi labo, begodu bakghone nokuthuthukisa umkhumbulwabo.

## Iinomboro ngesiNdebele
1 - Kunye                                                         

2 - Kubili                                                           

3 - Kuthathu                                                     

4 - Kune  

5 - Kuhlanu  

6 - Sithandathu  

7 - Likhomba  

8 - Bunane  

9 - Lithoba   

10- Litjhumi 

100- Ikhulu 

1 000- Ikulungwane 

1 000 000- Isigidi 

## Ukufundisa ukubala
Utitjhere angafundisa abafundi ukubala ngeendlela ezahlukahlukeneko. Utitjhere angasebenzisa amakarada atjengisa iinomboro, igama leenomboro begodu nesithombe sento ebalwako.

## [https://pansalb.org/wp-content/uploads/IsiNdebele-Orthography-and-Spelling-Rules-05-04-2022_compressed.pdf Umthetho wokutlola nokupeleda wokutlolwa kweenomboro]
Nangabe utlola inani ngelimi lesiNdebele ulitlola linjengombana linjalo, isib. Ubaba uthenge iimbuzi ezihlanu. 
Nangabe utlola inani ngeenomboro isivumelwano kufuze sitlolwe ngesiNdebele besihlukaniswe ngodwi (-), isib. Ubaba uthenge iimbuzi ezili-100.

Inomboro enganasivumelwano itlolwa ngaphandle kodwi, isib. Isihloko 7.
Ukubulunga ibhoduluko-yekhethu

**Ibhoduluko** yindawo esiphila kiyo.  Kufanele bona sihlale ebhodulukweni elihlanzekileko. Umthelela wokuhlala ebhodulukweni elihlanzekileko kukobana  uba nepilo eqophileko.    

## Amahlelo wokubulunga ibhoduluko yekhethu
### Ukuphathwa kwamahlathi
Kufanele bona sitlhogomele amahlathi ngombana ngiwo asisiza ezintweni ezinengi. Kokuthoma asilethela umoya ohlwengekileko. Kwesibili, asinikela amaphepha. Kwesithathu, athatha umoya ongakalungi, uwutjhungulule ube mummoya olungileko. 

### Ukuphathwa kweenzibi
kufanele sitjheje indlela alahla ngayo iinzibi zakhe. Iinzibi kufanele zilahlwe endaweni eyodwa. Ikinga esinayo enarheni yekhethu kukobana kulahlwa amakhemikhali alimaza iimbandana nokhunye.   

### Ukuphathwa kwamakhemikhali
Kufanele silahle amakhemikhali endaweni ezifaneleko. Amakhemikhali ayalimaza begodu angaba nomthelela omumbi khulu enarheni yekhethu. 

## Umphumela ngomtlolo lo
Ukuphungula ubungozi kezamaphilo wabantu

## Ukubaluleka kokuhlwengisa ibhoduluko yekhethu
Ibhoduluko yekhethu iqakathekile ngombana kufanele sitjheje ibhoduluko yekhethu, ukuze ihlale ihlwengekile. Ngalokhu iimpilo zethu zingatjhaphululeka ukutholeni ubulwelwe ubuhlukahlukeneko. Ubulwelwe ubufana ne-Tuberculosis (TB) kanye nobunye ubulwelwe. YE-KE, sitjhaba sekhethu asibulungeni ibhoduluko lekhethu, lokhu kufaka hlangana nokuvikela amahlathi, iinmbandana kanye neentjali zethu. 

## Iinkomba
Ukugandeleleka ngokomkhumbulo

**Ukugandeleleka ngokomkhumbulo** budisi obehlela umkhumbulo ngesibanga seentjhijilo zepilo ahlagabezana nazo. Ukugandeleleka lokhu kungabonakala ngokuthi umunntu ahlale adanile, alahle ithemba begodu angabi nekareko yokweza izinto ezimthabisako. Ukugandeleleka ngokokhumbulo kwenza bona imicabango, imikghwa, nepilo emzimbeni, khulu athikamezeke nendleleni aphila ngayo ngamalanga.

## Kubangelwa yini ukugandeleleka ngokomkhumbulo?
Ukugandeleleka komkhumbulo  kungabangelwa kukwehlelwa zizinto ezimbi ezenza bona umuntu akhubazekeke moyeni, ezifana nokulahlekelwa msebenzi, namatjhuguluko amakhulu wepilo umuntu ahlangabezana nawo umuntu angakahoni ukuwabekezelela. Ukusebenzisa iindakwa mizwa ngokweqileko nakho kuyabangela ukungandeleleka ngokomkhumbulo.
Ukuqakatheka kwefundo

## Ukuqakatheka kwefundo
**[[Ifundo]] iqakathekile** esikhathini esiphila kiso ngombana lokha nawungakafundi ngeze wakwazi ukuzijamela nokuzenzela izinto ephasini. Ifundo ilekelela umuntu bona akwazi ukufunda nokutlola bogodu lokhu kulikghono elihle elisiza umuntu kwezokuthintana.

## Ifundo imsiza ngani umuntu

ifundo isiza umuntu bona akwazi ukuphumelelisa amabhudango wakhe, begodu inikeza umuntu ngelwazi lepilo. ifundisa umuntu ngezinto ezihle angazenza nangalezi ezimbi efanele azibalekele ezingamkhubaza. Isiza umuntu bona azi amalungelo wakhe kanye nomthetho.
Ukutlhogeka kwemisebenzi

**Ukutlhogeka kwemisebenzi** kuyinto eyande khulu esitjhabeni seSewula AFrika. Abantu abatjha lokha nasele bacede ukufunda bathola ubudisi bokuthola umsebenzi ngesibanga sokobana amathuba womsebenzi awekho begodu abanye abantu bayiyithengisa imisebenzi. 

Ngendlela amathuba womsebenzi anciphe ngakhona uthola bona lokha nakukhutjhwa iphepha kuveze umsebenzi kuthiwa kufuneka abantu abangaphezu kweminyaka engi-18 kodwana abangakadluli ku 35. Umbuzo uthi laba abangaphezu kwe 35 bona abakafaneli ukusebenza na? 

Ukuncipha kwamathuba womsebenzi kwandisa izinga lobugebengu ngombana abantu bafunda neendlela ezimbi zokuziphilisa ngombana umuntu angenza nanoma yini ukuthi azithole adlile.
Ukuzibandakanya kwababelethi eemfundweni zabantwana babo

**UKuzibandakanya** kwababelethi eemfundweni zabantwana kulokha ababelethi badlala iindima ekutheni abantwana babo bathole ifundo ehle nephambili. Ababelethi badlala indima ngokuthi basebenzisane nabo titjhere ukusiza umntwana athabele ukuba mfundi.

Lokhu kuqakathekile khulu ukuthi ababelethi bandakany eemfundweni zabantwana babo,  ngombana lokhu kukuthaza abantwana bonyana bafunde ngamandla ukuze bathole imiphumela encono.

Lokhu kwenza bona umntwana athole loke isekelo alidingako ukuze akwazi ukuthola ifundo encono nephambili. Abanye ababelethi vane benze iphoso yokucabanga bona umntwana ufundiswa ngutitjhere kwaphela. Lokhu akusilo iqiniso ngombana utitjhere wokuthoma womntwana mbelethi wakhe.
Ukuzikhunga

**Ukuzikhunga** kukulokha umuntu athatha ipilo yakhe ngokuzibulala.Lokho umuntu angakwenza ngokuthi asele amapilisi amanengi, athathe intambo azibulale begodu nangezinye iindlela. eskhathini  sanje ukuzikhunga sele kuyinto ekhamba phambili eyenza bona abantu bahlongakale. Abanye babo nabatholwa kusese nesikhathi bayasinda. Ukuzikhunga kuyinto engahlukumeza umndeni nabantu abatjgidelelne naloyo ozikhungileko ngombana bangaba nemizwa yokuthi bahlulekile ukumsiza umuntu ozikhungileko, begodu bezwe nobuhlungi bokulahlekelwa mumuntu abatjhidelelne naye. Omuntu obe netjhudu wasinda lokha nagade azama ukuzikhunga naye uba nobudisi bokuthi aphilisane nabanye abantu.

## izinto ezingabangela bona umuntu azikhunge
### Ukuhlukunyezwa
Umuntu lokha nakahlukunyezwako begodu angatholi isekelo nanyana isizo abantwini angagcian sele abona bonyana kungcono azikhunge kunokobana aphile budisi ngokuhlukunyezwa.

### Ukugandeleleka komkhumbulo
Ukugandeleleka komkhumbulo kuyamenza umuntu bona azikhunge  ngombana umuntu osesimeni lesi ingcondo yakhe iyaphazamiseka begodu babasengcopheni yokuthi bangenza izinto ezibeka amaphilo wabo engozini njengozibulala. Jeon (2011) Uveza bonyana inengi labantu abazikhungileko litholakala bona belinokugandeleleka komkhumbulo lokha nakuhlowa iindumbu zabo.

### Ukusogola ngemali
Ukusogola ngemali ngendlela yokuthi umuntu agcine sele angasakghona ukuthola ukudla umuntu angagcian sele azizwa bona kungcona ukuzikhunga kunokuphila bese afikelwe mcabango wokuzikhunga.

## Amatshwayo womuntu ongaba sengozini yokuzikhunga
Umuntu ongaba sengozini yokufuna ukuzikhuunga ubonakala ngokuthi azikhiphe ebantwini agcine selel ahlala yedwa. Omunye ugcina umbona ngokuthi asebenzise iindakamizwa ngendlela eyeqileko lokha nakunento emhluphako.

## Iinkomba
UmSebenzi WesiTjhaba WezamaLimi

**UmSebenzi wesiTjhaba wezamaLimi** ukhuthaza ube ukghonakalise iindlela zokuthintana kiwo woke amalimi. Ngokukhambisana neentlhogeko neemfuneko zomThethosisekelo, umSebenzi wesiTjhaba wezamaLimi ulawula ukwahlukana ngamalimi lapha ekhethu, begodu uthwele nomsebenzi wokulungelela amalimi woke wabantu ngokuphumelelisa amagadango womgomo onqophe ukukhuthaza kokusetjenziswa kwamalimi la, kunye nalawo amalimi ayedimeke amathuba angatjhejwa phambilini.
Umbuso ohlanganyelweko

**Umbuso ohlanganyelweko** Mbuso lapha kuphethe khona iinhlangano ezahlukahlukeneko kungaba ngezimbili ukuya phezulu nekuyinto eyenzekako eSewula Africa. Ngemva kweminyaka ematjhumi ama thathu iSewula Afrika ibuswa ngaphasi kombuso wentando yenengi, unyaka we-2024 wamakhetho ube ngohlukileko kuneminye eminyaka eyadlulako, ngombana ulethe umbuso wehlanganyelo lapho kuphethe khona iinhlangano zepolotiki ezinengi kungasi yinye ekufaka hlangana i-African National Congress (ANC), Democratic Alliance (DA), Umkhonto Wesizwe (MK) kanye nezinye iinhlangano.

Woke umuntu uyazibuza bona ngemva kwetjhuguluko elingaka kwezepolotiki inarha yeSewula Afrika izokuraga njani ukuyaphambili.

Umbuso wokuhlanganyela ubanjwe yihlangano ye Democratic Alliance, African National Congress, Umkhonto Wesizwe kanye ne Economic Freedom Fighters. Umongameli okhethiweko ngubaba Cyril Ramaphosa obevele kunguye umongameli weSewula Afrika.
Ukuthuthuka kwelimi lesiNdebele

Ilimi lesiNdebele ngelinye lamalimi ekhalunywa eSewula Afrika, engazange libe netjhudu lokuthuthukiswa lokha nakufika amamitjhinari eSewula Afrika. Lokhu kwabangela kukobana isitjhaba samaNdebele sabe singakabumbani ngesikhathi sokufika kwamamitjhinari. Nasitjheja ukuthuthuka kwelimi ukusukela ngonyaka we-2000 ukuya enyakeni we-2024 sithola bonyana isiNdebele sele sithuthukele khulu ngombana sele kune bhayibheli etlolwe ngesiNdebele eyakhutjhwa ngo 2012, sikhona emrhatjhweni, begodu sikhona nakibomabonakude. Sele kutholakala nama filimu enziwe bewadlala ngesiNdebele. Nakwezefundo sele sithuthukile ngombana sele kuneenhlathululi mezwi zesiNdebele.

Lokhu kutjengisa bona sele ilimi  lesiNdebele lithuthuke khulu begodu lisaragela phambili liyathuthukiswa ngombala ilimi leli sele lizokutholaka na online ku wikipedia. Ukuthuthukiswa kwelimi  leli kuyinto ehle khulu ngombana lokhu kuzokwenza bonyana ilimi lesiNdebele lingatjhabalali.
Ukuthwala

Ukuthwala sele kurhagele khulu enarheni yeSewula Afrika. Inengi labantu lifuna ukuphumelela msinyana. Njenga nje, basebenzisa iinlwana ezifana neenyoka, iimfene, iinkukhu nezinye ukuthola ipumelelo abayifunako. Kuthoma kubasebenzela kuhle babe zigwili. Kodwana, akupheli kuhle, ngombana bagcina babuya bazisole bathome nepilo phasi. Lokho kubangela bona bagcine babenokugandeleleka komkhumbulo.

Lokhu kusifundisa bona nanoma sifuna imali namkha ipumelelo kangangani, sitotose besifike khona. Singarhabi.
Umehluko hlangana kwedamu nomlambo

## Umehluko hlangana kwedamu nomlambo.

### Isingeniso
Emphakathini esiphila kiyo kuneendlela ezinengi zokubulunga amanzi nalezo ezisetjenziswa njengemithombo yamanzi. Iindlela lezi ziqakatheke kwamamba ekwenzeni isiqiniseko sokuthi abantu baba nepilo begodu bafunyana amanzi. Nanyana kunjalo-ke, ngaphasi kwesihloko sethu lesi sizokudzimelela khulu edamini nemlanjeni. Sizokuthoma ngesihloko esithi, Kuyini idamu? bese kulandele esithi, Kuyini umlambo?.

#### '''Kuyini idamu?'''

Kwesinye isikhathi kuyaye kutlhogeke bonyana kukhongezelwe amanzi begodu abulungwe ukuze abantu bawafunyane (Wikipedia 2024a). Isesetjenziswa sokukhongenzela amanzi begodu siwabulunge sibizwa bonyana lidamu (Wikipedia 2024a). Idamu liyakhiwa ngomnqopho wokubamba amanzi begodu liwabulunge (National Geographic 2024a). Amadamu la, ngesakhiwo nobungako kanye nomsebenzi angahluka ngokuya kweendawo neminqopho yawo.

Kukhona amadamu lawo amakhulu ngobujamo begodu umsebenzi wawo kukubulunga amanzi kanye nokuwasabalalise eendaweni nanyana kumadamu amancani lawo aphakela abantu nemiphakathi ngamanzi (The British Dam Society 2024a). Amadamu la, afuna itlhogonyelo tle begodu nalo itlhogonyelo lawo liyahluka. Idamu elikhulu lifuna itlhogonyelo elikhulu begodu lifuna nesikhathi esinengi lokha nalimadaniswa nedamu elincani. Amadamu kanengi afunyana nanyana amukela amanzi ukusuka emlanjeni ngesikhathi lapho kunezulu elinengi (Wikipedia 2024a; National Geographic 2024a; ne-The British Dam Society 2024a).

Ukuyisonga, idamu liyakhiwa begodu liyahluka ngomnqopho. Kodwana, limthombo oqakathekileko mayelana nokuqinisekiswa bonyana imiphakathi ifunyana amanzi. 

#### '''Kuyini [[:en:River|umlambo]]?'''

Umlambo singatjho bonyana kulidamu lemvelo lelo elingakakhiwa kodwana eliziveleleko (Wikipedia 2024b; ne-Britannica 2024). Ngamanye amagama, umlambo uyazivelela begodu nobujamo bawo buyazenzakalela. Imilambo nayo iyahluka kargo ngobujamo begodu imithombo yeempilo yeenlwani ezinengi nabantu (National Geographic 2024b). Iinlwani ezitholakala emilanjeni ziyahluka ngokuya kweendawo kanye nobujamo bezulu.

Imilambo ikhongozela amanzi wezulu bese iphakele amadamu amanzi lawo ukuze abulungwe amanzi begodu kwenziwe isiqiniseko sokuthi abantu neenlwana bafunyana amanzi (National Geographic 2024b; ne-Smart Water Magazine 2024). Nanyana kunjalo-ke, kukhona imiphakathi ekha nanyana esebenzisa amanzi bunqopha kusuka emlanjeni ngebanga lokungabi nayo imithangalasisekelo yamanzi. Lokhu kusitjengisa ukuqakatheka kwemilambo begodu nesidingo sokunakekela imilambo esinayo. 

### '''Isiphetho'''
Idamu singatjho bona mlambo owakhiweko bese kuthi umlambo wona kube lidami lemvelo nanyana lendabuko lelo elizenzakalelako. Idamu esikhathini esinengi lithembele emlanjeni bona lifunyane amanzi, kanti umlambo wona ukhongozela amanzi wezulu. 

### '''Isilululwazi/umthombolwazi'''
Umfundaze

## Umfundaze

### Isingeniso.
Ephasini kukhona isizo lelo elenzelwe ukusiza abantu abanganalutho kodwana khube banekghono nanyana isiphiwo sokwenza nanyana sokufunda izinto ezithile. Isizo lelo kungaba kusekelwa ngemmali, iinsetjenziswa nanyana baphiwe ibandulo bameyala nakuthuthukisa begodu nokufeza amabhudango namakghono wabo. Ezinye zesizo lezo mfundaze nanyana umfundasimahla. Esihlokwaneni esilandelako sizokutjheja bonyana kuyini umfundaze nanyana umfundasimahla.

### Kuyini umfundaze nanyana umfundasimahla?
Ngokuya kwe-Wikipedia (2024) isekelwa yi-Revolution Media (2024), umfundaze kungunongwara nanyana umtlomelo loyo ophiwa iinqema nanyana abantu maziko nanyana iinhlangano zefundo. Iragele phambili, i-Wikipedia (2024), yathi, umtlomelo lo uphiwa umfundi bonyana aye esikolweni, eyunivesithi nanyana ekholiji ngesikhathi angakghoni ukuya. Amphuzu la, ayasitjela bona umfundaze usiba abafuna ukufunda kodwana khube babhalelwa ziinthoro zokufunda. Ukungezelela, ihlathululo le inqophe khulu kumaziko nanyana iinhlangano zefundo.

Ngokuya kweYunivesithi i-Nelson Mandela Metropolitan University (2024) ne-Dictionary Cambridge (2024), umfundaze kulisizo lemali ehlakahlukeneko enikelweko abosofundwakghono nabafundi bonyana bathuthukise iimfunde zabo. Imali ingabuyi kumakhamphani begodu kufanele labo abanikelwa umfundaze lo batlikitliki isibopho neenkhamphani leyo (Yunivesity i-Nelson Mandela 2024). Ihlathululo yeYunivesithi i-Nelson Mandela Metropolitan University (2024) ingezelel phezu kwehlathululo ye-Wikipedia (2024) ngokuthi umfundaze lo unikelwa abafundi nabosofundwakgho.

### Isiphetho
Umfundaze kuyimali enikelwa abafundi nabosokghonofundwa yiziko lefundo, ihlangano nekhamphani yangeqadi njengesizo ukuze bathuthukise ifundo yamo namakghono wabo. Imali ingasetjenzisa ukubahdela iimfundo nokuthenga ezinye iinsetjenziswa zokufunda. 

### Isilululwazi
Umhluzi

**UMhluzi** yilokishi elisentshonalanga yedolobha elikhulu lezolimo nezimboni iMiddelburg esifundazweni saseNingizimu Afrika iMpumalanga.

Inezikole zamabanga aphansi eziyisi-8 neziyisi-6 zamabanga aphezulu.
Umkhakha WezeHlalakuhle

Umkhakha WezeHlalakuhle mkhakha omayelana nehlalakuhle yabantu, utjheje godu nekufundiseni abantu ngeendlela abangazitlhogomela, bazivikele ngayo neendlela abangazikhupha ngazo ebudisini bepilo. Ubudisi bepilo obufaka hlangana ukuhlukumezeka kwabomma nabantwana, ukwamukela ukuphila nokukhubazeka, ukungasebenzi nokhunye okunengi.

## Abosohlalakuhle
Abosohlalakuhle emkhakheni lo basebenzisa ilwazi elirhujululiweko elifana namatiyori nelwazi lendabuko yobuntu ukusiza labo abazithola basebudisini bepilo.

## Iimfundo zomkhakha lo
Nawuzokuba ngusohlalakuhle kufanele uphase kuhle igreyidi 12. Eemfundweni zakho zoke kufanele ufumane amaphuzu angaphezu kwali-30 khona uzokwamukeleka emkhakheni wezefundo ephakamileko. Uzakuthi lokha nawamukelweko ufunde iminyaka emine. Amayunivesithi afundisa iimfundo zehlalakuhle ngila: University of Pretoria, University of Western Cape, University of Joahneesburg, University of Cape Town namanye.
Umkhawulo nomngcele.

## Umkhawulo nomngcele.

### Isingeniso.
Umkhawulo nomngcele ngezinye zezinto lezo ezisetjenziswa nanyana eziqalwako lokha nakuhlukaniswa izinto ezifana neendawo, isifunda, isiyingi kanye nenarhakazi. Nanyana abanengi bathatha kwangathi umkhawulo nomngcele yinto yinye nje, kodwana akusinjalo zinomehluko omncani. Esigabeni esilandelako sizokutjheja bonyana kuyini umkhawulo nomngcele.

### Khuyini umkhawulo?
Umkhawulo sihlakanisi seendawo, ekufaka hlangana isiyingi, isifuna neenarha. Umkhawulo uveza ukuthoma nokugcina kweendawo. Kodwana, okuqakatheke khulu kukobana umkhawulo sihlukanisi nanyana isiqunto esenziwe mumuntu ekungasi semvelo. Lokha nasitjheja imikhawulo yeendawo sizakukhumbula bonyana kumikhawulo eyenziwe babantu nanyana ibhodo yemikhawulo leyo equntako ukuthi indawo ethize ithoma kuphi begodu igcina kuphi. 

Igama leli elithi umkhawulo lisuselwe esenzweni khawula, leso esitjho bona lisa, qeda, gcina nanyana yekela into ethize. Ngalokho-ke, umkhuwulo usuke uveza bonyana indawo ethize igcina nanyana iphelela kuphi.

### Khuyini umngcele?
Umncgele singatjho bonyana kusihlukanisi seendawo ezifaka hlangana isiyingi, isifuna, inarha nenarhakazi. Kodwana, umngcele kusihlukanisi nanyana umkhawulo wendabuko nanyana wemvelo. Lokhu kutjho bonyana umngcele awukenziwa mumuntu kodwana uzenzakalele. 

Lokha nasitjheja ilwandle le-Meditterian, sifunyana bona lihlukanisa inarhakazi ye-Afrika neyeYurobhu. Kodwana ekufuzwe kuyelelwe khulu, kukobana ilwandle leli lisihlakanisi semvele hlana kwe-Afrika neYurobhu. Ngakkho-ke, ilwandle i-Meditterian limngcele njengombana lihlakunisa iinarhakazi begodu lezenzakalele ngokwemvelo.

## Isiphetho.
Umkhawulo nomngcele zinomsebenzi efanako; Kodwana, umehluko kukuthi ukhawulo sihlukanisi nanyana isiqunto esenziwe mumuntu bese kuthi umngcele kube sihlukanisi nanyana isiqunto sendabuko nanyana semvelo ekutjho bonyana asikenziwa mumuntu.
Umbuso wentando yenengi

**Umbuso wentando yenengi**, mbuso owangena eSewula Afrika ngemva kwamakhetho wango 1994, ngemva kombuso wegandelelo.Umbuso wentando yenengi ngiwo owasilethela ikululeko, ukulingana kanye nokuthola ubulingiswa lokhwa nawoniweko. Ngaphasi kombuso lo babantu nofana izakhamuzi iziphethe amandla wezepolotiki. Amandla la bawaphethe ngqo begodu bawaphethe nangabantu ababakhethileko bonyana bazobajamela.

Lokhu kutjho bona izakhamuzi zinelungelo lokuzibandakanya ezintweni zepolotiki, ezifana namakhetho wokubeka umongameli wesitjhaba begodu zinegunya lokufaka umbono ngomthetho ezibekelwe wona enarheni.

## Iinkomba
Umdlalo webholo

**Umdlalo** webholo kumdlalo odlawa ngokurarha ibholo, udlalwa ziinqheema ezimbili ngokuphikisana. Isiqhema sebholo ngasinye siba nabadlali abayitjhumi nanye. Abadlali badlala nebholo erondo boke ngomnqopho wokukora amagondelo nokuvimba isiqheema esiphikisako bonyana singangenisi amagondelo.

## Umthetho  womdlalo webholo

### isikhathi
Umdlalo webholo udlala isikhathi eaimizuzu ema-45 bese bayaphumula imizuzu eli-15 bese barage godu badlale imizuzu ema-45. Kwesinye iskhathi kusuke kube nesikhathi esingezelelwako ukuze kuzokuba khona isiqhema esithumbako.

### Ukukora amagondelo
Amagondelo akorwa ngokufakwa enetheni begodu angafakwa ngehloko nanyana ngokurarhwa ngenyawo. Amagandelo ayakorwa lokha umdlalo usadlala begodu kukurwa kuphela lokha nakuma penaldi. 

### Ukujama kwabadlali
Abadlali bomdlalo we bholo kubadlali abavimba amagondelo, ubadlali abajama phambili, abadlali abajama phakathi.

## Ubuhle bokudlala umdlalo webholo
Umdlalo webholo kumdlalo omuhle ngombana umuntu owudlalako uba nomzimba onepilo ngombana umdloalo lo wenza bona imithambo ekhambisa igazi ivuleke igazi lirhone ukukhamba kuhle emzimbeni begodu umzimba angekhe wathola amalwelwe lula. Umdlalo lokha nawuwudlako uba namandla begodu ukghone ukugijima ngebelo. Ilekelela umuntu bona akghone ukusebenzisana nabantu begodu abe nekghono lokurarulula imiraro.
Umlando weenkolo zeWatervaal

**I-Watervaa**l yindawo engeMpumalanga kwa-Ndebele. Ihlukaniswe kabili ekuyi Watervaal A ne Watervaal B. Kondwana le-athikili izokunanabeja khudlwana ngomlando weenkolo ze-Watervaal B. Iinkolo ezitholakala e-Watervaal B yi-Mantwani Primary School, Mandlakababa Primary School, Ndebema Senior Primary School, ne-Mayitha High School. Iinkolo lezi zazinjengokuba zinje ngaphambi kokobana zitjhuguluke gadesi.

I-Mantwani Primary School, sathiyelelwa ngekosi eyayibusa ngaleso sikhathi ekung-Mandwani. Ngebanga lokobana uhlokokulu wokuthoma we-Mantwani kwabe kuli-Pedi, watjhungulula ibizo ngokungakwazi ukupeleda amagama wesiNdebele. Lesi sikolo ngesamazinga aphasi esasithoma ngebanga lokuthoma ukuya kwebanga lesithandathu. Kodwana kwanjesi sithoma ngebanga lokuthoma ukuya kwelikhomba. Ukutjhuguluka kwamabanga kwakungebalanga lokutjhuguluka kwe-kharikhulamu. 

Isikolo i-Mayitjha sathiyelelwa naso ngekosi u-Mayitjha obekabusa ngalesosikhathi. Lesisikolo kwabe sithoma ebangeni letjhumi ukuya kwelamatjhumi amabili. Kodwana kwanjesi sesithoma ebangeni lobunane ukuya kweletjhumi nambili.

Siye esikolweni ebesibizwa nge-Ndebema Senior Primary, esathiyelelwa ngendawo lapha umndeni webukhosini bakwa-Mahlangu ebafuduka khona. Kodwana kwanjesi sesithoma ebangeni lokuthoma ukuya kweletjhumi nambili.
Umndeni

**Umndeni** babantu ababili nanyana abangaphezu kwababili abahlobene ngokwegazi nanyana abahlanganiswe mtjhado. Kuyenzeka bona umndeni kube ngewabantu abangenabo ubuhlobo kodwana bahlanganiswe lithando, njengalokha umma nakangakhoni ukuthola abentwana akhambe aye lapho kuhlala khona abantwana abazintandani ukuyokwenza i-adoption  bese azakhele wakhe umndeni. kuvamisile bona abantu abamndeni munye basebenzise isibongo esifanako. umndeni kungaba ngu mma nobaba abatjhadileko, ugogo osele ahlala nabazukulu, abantwana abasele bodwa ekhaya.

## Iinkomba